**INCOERENŢĂ**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Peste aripile îngerilor negri

Am presărat cuvinte albe

Din lacrimi

Şi rouă de aur.

Un drum lung, pierzându-se

În asfinţit...

Pierzându-te!

Inimi goale, triste!

Încotro pornesc oamenii?

Sunt singuri, prea singuri aşa mulţi împreună...

Clipesc şi adorm în realitate.

Zâmbete cioplite cu dălţi de oţel!

Fierbe sângele-n potirul anilor ce trec!

Lacrimi iar cad şi încerc

Să schimb lumea,

S-o atârn d-un cui într-o oglindă spartă...

Ce spaţiu gol între suflete!

Chipuri, toate la fel.

La fel de diferite...

Un fulg cald, uscat,

Îmi îngheaţă lacrima.

O să stau lângă tine

Şi o să mai aştept...